Οι κυρίες της αυλής

Οι κυρίες της αυλής είναι μια ελληνική κωμική, αισθηματική, μουσική, ταινία του 1966, σε παραγωγή Φίνος Φιλμ και σε σκηνοθεσία Ντίνου Δημόπουλου. Το σενάριο, που έγραψε ο Δημήτρης Γιαννουκάκης, βασίστηκε στο θεατρικό έργο του Αλφρέντ Ζερί "Το 6ο πάτωμα".

 Ο Πίπης (Ντίνος Ηλιόπουλος) είναι ένας φτωχός ζωγράφος και μένει σε μία αυλή της παλιάς Αθήνας. Αναγκάζεται να μετακομίσει σε ένα μικρότερο σπίτι της ίδιας αυλής, καθώς αδυνατεί να πληρώσει το νοίκι του. Είναι ένας άνθρωπος γελαστός και αγαπητός σε όλους τους γείτονές του, γι' αυτό και τον στηρίζουν. Στο παλιό δωμάτιο του Πίπη μετακομίζει ένας νέος, ο Νίκος Αλεξίου (Αλέκος Αλεξανδράκης), που είναι ερωτευμένος με τη Μελίτα Κομνηνού (Φλωρέττα Ζάννα), μία γοητευτική κυρία, ο άντρας της οποίας είναι από χρόνια εξαφανισμένος κάπου στο ανατολικό μπλοκ. Η Αννούλα Μπόσικου (Νόρα Βαλσάμη), κόρη του οργανοπαίκτη Νώντα Μπόσικου (Διονύσης Παπαγιαννόπουλος), ερωτεύεται τον Νίκο. Όμως ο Τάσος (Κώστας Πρέκας), ο υδραυλικός, είναι ήδη ερωτευμένος μαζί της και τα πράγματα αρχίζουν να μπερδεύονται. Από την άλλη, η χορεύτρια Νίτσα (Ελένη Προκοπίου) πείθει τον Πίπη να τη βοηθήσει στη δουλειά της σε ένα καμπαρέ. Οι καταστάσεις αρχίζουν να γίνονται όλο και πιο περίπλοκες, όταν την προσοχή του Νίκου έλκει η Αννούλα. Στο τέλος μετά από πολλά απρόοπτα, η Αννούλα παντρεύεται τον Νίκο και ο Τάσος με την Νίτσα. Ντίνος Ηλιόπουλος... Πίπης Καθιστός Αλέκος Αλεξανδράκης... Νίκος Αλεξίου Διονύσης Παπαγιαννόπουλος... Νώντας Μπόσικος Ελένη Προκοπίου... Νίτσα Φλωρέττα Ζάννα... Μελίτα Κομηνού Μαίρη Λαλοπούλου... Ελένη Καθιστού Νόρα Βαλσάμη... Άννα Μπόσικου Κώστας Πρέκας... Τάσος Αντιγόνη Κουκούλη... Πόπη Κατερίνα Γιουλάκη... Παρασκευή Τάσος Γιαννόπουλος... μέλος συγκροτήματος Μπάμπης Ανθόπουλος... μέλος συγκροτήματος Θανάσης Παπαδόπουλος... μέλος συγκροτήματος Νάσος Κατακουζηνός... Εβίτα Ηλιοπούλου... Δημήτρης Μπισλάνης... αφεντικό νυχτερινού κέντρου Νίκος Τσούκας... βοηθός αφεντικού Τζών Στάκας... Αμερικάνος Παναγιώτης Καραβουσιάνος... περιπτεράς Υβόνη Βλαδιμήρου... Γιάννης Φύριος Στράτος Παχής... γιατρός Το θεατρικό του Ζερί είχε ανέβει με μεγάλη επιτυχία στην Αθήνα αρχικά το 1938 από τον θίασο της Μαρίκας Κοτοπούλη και αργότερα σε διασκευή από τον θίασο του Ντίνου Ηλιόπουλου το 1964-1965 στο θέατρο Γκλόρια. Γυρίστηκε το 1966 από την κινηματογραφική εταιρία της Φίνος Φιλμ και είχε διάρκεια προβολής 100 λεπτά, έκοψε δε 338.081 εισιτήρια. Την πρεμιέρα της θεατρικής παράστασης είχε παρακολουθήσει και ο τότε νεαρός βασιλιάς Κωνσταντίνος που είχε συγχαρεί τον Ντίνο Ηλιόπουλο στο καμαρίνι του. Ο Ηλιόπουλος για τη συμμετοχή του είχε αμειφθεί με 90.000 δραχμές, σεβαστό ποσό εκείνη την εποχή. Οι κυρίες της αυλής σκηνοθετήθηκαν από τον Ντίνο Δημόπουλο - παλιό ηθοποιό και μετέπειτα έναν από τους καλύτερους σκηνοθέτες της ελληνικής κινηματογραφίας, συμμαθητή του Ντίνου Ηλιόπουλου στη δραματική σχολή και καλό φίλο του. Μετά από χρόνια αυτή η φιλία εξελίχθηκε σε κουμπαριά. Η φωτογραφία της ταινίας είναι του Έλληνα οπερατέρ Νίκου Δημόπουλου. Η μουσική, που συνέθεσε ο Μίμης Πλέσσας, διανθίστηκε και πραγματώθηκε σε χορογραφική εικόνα από τον χορευτή και χορογράφο Γιάννη Φλερύ. Ο Νίκος Τσούκας, που ερμηνεύει τον βοηθό του αφεντικού νυχτερινού κέντρου, αναγράφεται στους τίτλους ως "Κώστας Τσούκας", ενώ ο Στράτος Παχής δεν αναγράφεται στους τίτλους. Στην ταινία κάνει το κινηματογραφικό της ντεμπούτο η μικρή κόρη του Ντίνου Ηλιόπουλου, Εβίτα Ηλιοπούλου, σε ηλικία 2 ετών. Οι κυρίες της αυλής στην IMDb Οι κυριες της αυλης στη Φίνος Φιλμ Οι κυρίες της αυλής Αρχειοθετήθηκε 2016-03-08 στο Wayback Machine. στο Cine.gr